Leon Schuster - Wikipedia
Leon Schuster (gebore 21 Mei 1951) is die vervaardiger van rolprente (waarin hy gewoonlik self die hoofrol vertolk), komediant en akteur, en is Suid-Afrika se koning van fopkamera. Hy maak sy filmdebuut in 1983 in Wolhaarstories, die enigste Afrikaanse rolprent waarin hy gespeel het.
Foto van Leon Schuster
Leon Ernest Schuster
21 Mei 1951 (1951-05-21) (69 jaar oud)
Filmvervaardiger, akteur, sanger
1975 – hede
Hy is veral bekend danksy sy komiese rolprente wat Suid-Afrika se kultuur en kultuurverskille uitbeeld. Hy ontvang baie kritiek vir veral sy rolprente, wat as "toilethumor" beskou word, maar is die een rolprentvervaardiger wat oor taal- en kultuurgrense 'n aanhang opgebou het.
Schuster is op Vereeniging gebore en het in Bloemfontein grootgeword en by Laerskool Wilgehof en Hoërskool Jim Fouché skoolgegaan. Na skool het hy onderwys aan die Universiteit van die Vrystaat studeer en 'n BA-graad met Afrikaans en Engels as hoofvakke en later 'n Hoër Onderwysdiploma verwerf. Hy het vir die Universiteit van die Vrystaat se eerstespan rugby gespeel. Hy het ook as haker vir die Vrystaatse rugbyspan gespeel en is steeds 'n groot ondersteuner van die Vrystaatse Cheetahs. Hy was toe 'n onderwyser by Hoërskool Jim Fouché vir twee jaar.
Schuster het in 1975 by die SAUK aangesluit, waar hy veral vir sy radioprogram Die Vrypostige Mikrofoon onthou word deur talle mense met sy vlymskerp poetse uit te vang. Dit het die fondament vir sy poetse in sy rolprente gelê.
You Must Be Joking! Too (1987)
Oh Schucks!...Here Comes U*N*T*A*G (1989)
Oh Schucks!...It's Schuster (1989)
Sweet 'n Short (1992)
There's a Zulu On My Stoep (1993)
Millennium Menace (1999)
Oh Shucks!...I'm Gatvol! (2004)
Mr Bones 2 (2008)
Schuks Tshabalala’s Survival Guide to South Africa (2010)
Oh Schucks!...Your Country Needs You! (2013)
Schuks! Pay Back The Money (2015)
Frank And Fearless (2018)
" Hie' Kommie Bokke 2!" (2007)
↑ "Só het liefde sy donker verdryf". Volksblad (in Engels). 15 September 2015. Geargiveer vanaf die oorspronklike op 17 November 2019. Besoek op 17 November 2019.
↑ Leon Schuster, "The End of My Rugby Career", in Anglus Powers, ed., Rugby in Our Blood, Cape Town: Tafelberg, 2011, ISBN 9780624048763.
↑ Lindsay Batteson, "A perfect prankster ", Get It Bloemfontein, 28 Junie 2010.
↑ "Leon Schuster kom kuier by Alma Mater", Hoërskool Jim Fouché, Februarie 2013
Wikimedia Commons het meer media in die kategorie Leon Schuster.
Leon Schuster in die Internet-rolprentdatabasis
Ontsluit van "https://af.wikipedia.org/w/index.php?title=Leon_Schuster&oldid=2210185"
Last edited on 18 Junie 2020, at 21:02
Die bladsy is laas op 18 Junie 2020 om 21:02 bygewerk.